Formandens beretning 2024

Til at starte med vil formanden gerne sige tak for et godt år til både foreningens medlemmer og til medlemmerne i bestyrelsen.

Bestyrelsen fik i år nye medlemmer, da 2 garvede personer valgte at stoppe. Der skulle findes en ny formand og en ny kasserer og derved en ny konstituering, som heldigvis gik uden problemer. Det er mit første år som formand eller person som det jo så fint hedder, hvis man skal være politisk korrekt

Normalt vis går året med de typiske opgaver omkring gartneren og arbejdet med de grønne områder, vedligehold og fornyelse på legepladserne, og det generelle arbejde med opståede problemer eller forbedringer i foreningen.

Men året har også budt på en hel del arbejde med opsætningen af kuber til affaldssortering, kommunen har efter bestyrelsens mening behandlet sagen og samarbejdet på en enormt uprofessionel vis – Med skift mellem kommune og Vestforbrændingen. Det lykkedes heldigvis til sidst og i november blev de sat op.

Året har også budt på opsætning af nye lade standere fra Clever. Det virker til at de er blevet taget godt imod. Når der kommer længerevarende tørvejr, bliver pladserne tegnet op.

Det er lykkedes at få kontakt til Novafos i forhold til at klimasikre vores område. De går i gang i 2025 med at rydde op i åløb og kloakker. Derudover er vi i dialog med kommunen omkring oprensning af søen. Dette er dog en større udskrivning, da søen er forurenet grundet bl.a. vand fra vejene. Der er lavet en aftale med gartnerteamet at få suget regnvandsbrøndene for skidt og møg. 78 stk. i alt. Lad os sige det på en pæn måde - de trængte! Dette bliver fremadrettet gjort 1 gang om året. Så forhåbentlig kommer vi ikke til at se oversvømmelser som tidligere set.

Vi går 2025 i møde fuld af forhåbning om at året bliver mindre udfordringsfyldt, hvor vi har tid til at kigge på vores grønne områder, herunder beskæring af træer, opdatering af stensætninger og oprensning og/eller udskiftning af dårlige brønde.

Med venlig hilsen, formanden.